tila ang mga napagdaranasan ay nagtuturo kay elsa na ang pagiingat kailan ma'hindi kalabisan, at ang malabis na pagtitiwala sa lalaki kung minsa'maaaring magbudlong sa babaeng gaya niya sa bangin ng pagkapariwara. ito po ba, mama, ang ilog na sinasabing pinamangkaan daw yata ni balagtas at ng kanyang selia? ang narinig na naman ni elsa na itinatanong ni tirso na nakapalingon sa matanda. hindi po, ang naging sagot, tila po ang nababanggit sa florante at laura ay ang mga ilog ng kahilom at beata. malayo po ba tayo ngayon sa mga ilog na iyon? ang usisa pa ni tirso. sa beata po ay malapit na, nguni'ang kahilom ay may kalayuan pa. at ang mestisa na naman ang kinausap na pabulong ng makata. elsa, anya, nalalaman mo ba kung bakit pinakikibalitaan ko ang mga ilog na nilakbay ng hari ng mga, makatang tagalog? ibig ko sanang ipagpalagay ngayon, kung tayo ay nasa alinman sa mga ilog na iyon, na ako ay si balagtas at. ikaw naman ang aking selia.